پاکیستان-دا ژانویه نین 12-دن بری‌دیر داوام ائدن گوجلو قار سببیندن چؤکن دام‌لارین آلتیندا قالا‌راق یاخود سئل سولاریندا بوغولا‌راق اؤلن‌لرین سایی 75 نفره چیخیب.
بلوچیستان ایالتی‌نین فوق العاده حال لار ایداره‌سی آژانسی‌نین صدری عمران زارکون ایالتده ژانویه‌نین 12-دن بری‌دیر داوام ائدن گوجلو قار سببیندن چؤکن دام‌لارین آلتیندا قالان 22 نفرین حیاتینی ایتیردیگینی بیلدیره‌رک یول‌لارین و هاوا لیمان‌لاری‌نین دا قارا گؤره باغلاندیغینی قئید ائدیب.
پاکیستانین نظارتینده کی آزاد جامو و کشمیر ایله سینده و پنجاب ایالت‌لرینده ایسه گوجلو یاغیش داشقین‌لارا سبب اولوب.
میللی فلاکت ایداره‌سی آژانسی‌نین آچیقلاماسینا گؤره، کشمیر-ده 15 نفر داشقیندا حیاتینی ایتیریب، سینده ایالتینده 1، پنجابدا ایسه اوچ نفر اؤلوب.
بلوچیستان و خیبر پختونخوا ایالت‌لرینده ده گوجلو قارا گؤره موختلیف یاشاییش منطقه‌لریله علاقه ساخلاماغین غیری-مومکون اولدوغو بیلدیریلیب.
باغ‌لانان یول‌لاردا قالان 500 نفر عسگرلر طرفیندن خلاص ائدیلدیکده، بعضی بؤلگه‌لرده قورتارما فعالیت‌لرینده هلیکوپترلر ده ایشتیراک ائدیب.
